Diari Oficial de la Generalitat Valenciana


Sumari del DOGV 9096, del 31-05-2021 (2021/5981)

ACORD de 14 de maig de 2021, del Consell, de ratificació de l'Acord sobre distribució de l'increment addicional del 0,30 % de la massa salarial, per a l'exercici 2020, en relació amb el personal gestionat per la Conselleria de Sanitat Universal i Salut Pública.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9096

Data del DOGV
:   31-05-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/5981


Data del document
:   14-05-2021

Organisme emissor
:   Conselleria de Sanitat Universal i Salut Pública

Tipus de document
:   Acord

Descriptors 

:   * Conselleria de Sanitat Universal i Salut Pública
    * concurs administratiu
    * personal sanitari

ACORD de 14 de maig de 2021, del Consell, de ratificació de l'Acord sobre distribució de l'increment addicional del 0,30 % de la massa salarial, per a l'exercici 2020, en relació amb el personal gestionat per la Conselleria de Sanitat Universal i Salut Pública. [2021/5981]  
L'article 3.2 del Reial decret llei 2/2020, de 21 de gener, de 2020, pel qual s'aproven mesures urgents en matèria de retribucions en l'àmbit del sector públic, preveu la possibilitat d'aprovar un increment addicional de les retribucions del personal al servei del sector públic del 0,30 per cent de la massa salarial. Aquest increment addicional podrà destinar-se, entre altres mesures, per a la implantació de plans o projectes de millora de la productivitat o l'eficiència, la revisió de complements específics entre llocs amb funcions equiparables, l'homologació de complements de destí o l'aportació a plans de pensions.  
En desenvolupament de l'esmentada norma, la disposició addicional tercera del Decret llei 18/2020, de 27 de novembre, de 2020, de modificació de la Llei 10/2019, de 27 de desembre, de pressupostos de la Generalitat per a l'exercici 2020, va aprovar un increment addicional de fins a un 0,30 per cent de la massa salarial. A aquest efecte, s'autoritza el Consell perquè, mitjançant acord, procedisca a la distribució de l'esmentat increment addicional, prèvia negociació col·lectiva.  
El Consell va aprovar el 18 de desembre de 2020 l'acord de distribució de l'increment addicional, especificant que per a l'àrea de sanitat es destinen 5.240.000,00 euros. En l'àmbit del personal gestionat per la conselleria competent en matèria de sanitat, es va dur a terme la necessària negociació col·lectiva en la Mesa Sectorial de Sanitat, aprovant-se la distribució de l'increment addicional per la citada quantia.  
L'article 38.3 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic, estableix que quan els acords hagen sigut ratificats i afecten temes que poden ser decidits de manera definitiva pels òrgans de govern, el contingut serà directament aplicable al personal inclòs en el seu àmbit d'aplicació, sense perjudici que a efectes formals es requerisca la modificació o derogació, si és el cas, de la normativa reglamentària corresponent.  
Per això, i en virtut de l'article 28.c de la Llei 5/1983, de 30 de desembre, de la Generalitat, del Consell, a proposta de la consellera de Sanitat Universal i Salut Pública, el Consell, prèvia deliberació, en la reunió de 14 de maig de 2021,  
  
  
ACORDA  
  
Ratificar l'Acord 17 de novembre de 2020, de la Mesa Sectorial de Sanitat sobre distribució de l'increment addicional del 0,30 % de la massa salarial per a l'exercici 2020, en relació amb el personal gestionat per la Conselleria de Sanitat Universal i Salut Pública, que hi figura com annex.  
  
  
ANNEX  
«Acord de la Mesa Sectorial de Sanitat per a l'assignació del 0,30 % de la massa salarial a diferents mesures de millora salarial del personal gestionat per la Conselleria de Sanitat Universal i Salut Pública  
  
En sessió de 17 de novembre de 2020, de la Mesa Sectorial de Sanitat, i atesa la sol·licitud cursada en tal sentit per la directora general de Pressupostos per a distribuir el 0,30 % de la massa salarial, concretada en 5.240.000 euros, per al personal gestionat per la Conselleria de Sanitat Universal i Salut Pública, s'ha aprovat l'assignació que a continuació s'exposa:  
1. Reconversió de llocs d'auxiliar administratiu a administratiu:  
  
Es destinen 750.000 euros a la reconversió directa de llocs de personal estatutari de la categoria auxiliar administratiu, classificats en el subgrup C2, en llocs d'administratiu, classificats en el subgrup C1.  
La diferència retributiva anual entre tots dos llocs ascendeix a 2.784,51 euros. Tenint en compte el cost de Seguretat Social, l'import destinat permet la reconversió de 209 llocs.  
Col·lectiu de destí: personal estatutari de la categoria auxiliar administratiu (209 llocs)  
Cost: 750.000 euros/any.  
  
  Retribucions anuals 2020 amb 2 % Núm. Llocs   
Admtiu. 21.832,03 1        
Aux. Admtiu. 19.047,52 1        
Diferència 2.784,51 1        
Amb SS 3.592,02 1 Cost sense SS Cost SS Total  
Pressupost 750.000,69 089 630.395,41 259.940,77 742.023,00  
  
  
2. Abonament del complement de treball per torns d'atenció especialitzada al personal que presta serveis en atenció primària de categories incloses en els subgrups A2 i C1 que no perceben el complement d'atenció continuada A:  
Les vigents taules retributives preveuen que el complement de treball per torns d'atenció especialitzada s'abonarà també al personal dels grups C2 i AP que preste serveis en els centres de salut d'atenció primària. Donada l'antiguitat de la norma reguladora (1993), només es va preveure per a les categories que llavors realitzaven aquest tipus de treball en aqueix àmbit, havent-se creat unes altres al llarg dels anys que compleixen l'alternança necessària per al cobrament del complement i a més no cobren altres retribucions que pogueren compensar aqueix dèficit.  
Així, el complement d'atenció continuada Al perceben actualment les categories de personal facultatiu d'Atenció Primària (141,09 euros/mes) i la d'infermer/a i infermer/a especialista d'Atenció Primària (170,72 euros/mes). Aquest complement vindria a remunerar, de manera difusa, una certa dedicació aliena als horaris habituals relacionats amb l'atenció de la comunitat, i el seu import és fins i tot superior al que es cobraria per treball per torns.  
No obstant això, les categories de fisioterapeuta, treballador social, tècnic especialista, higienista dental, administratiu amb destinació en atenció primària, no cobren el citat complement i són susceptibles de realitzar l'alternança de torns de treball suficient per al cobrament del complement de treball per torns.  
- Col·lectiu de destí: personal que presta serveis en atenció primària de les següents categories: fisioterapeuta, treballador social, tècnic especialista, higienista dental, administratiu.  
- Cost: 468.881,77 -  
3. Aplicar quanties superiors en dissabtes, diumenges i festius, i festius especials a la jornada addicional realitzada dins del programa especial de productivitat del personal mèdic/a i infermer/a SAMU:  
L'Acord de 5 de maig de 2017, del Consell, pel qual es regula el programa específic de productivitat per activitat addicional fora de la jornada ordinària habitual de treball del personal mèdic i d'infermeria SAMU, preveu un únic preu aplicable per a cada categoria per cada hora de participació en el programa.  
L'Acord de 13 de setembre de 2019, del Consell, pel qual es va distribuir l'increment addicional del 0,25 % de la massa salarial corresponent a aqueix exercici, entre les mesures aprovades, va introduir el complement de festivitat per al personal SAMU, de tal manera que des de llavors el treball en festiu d'aquestes categories de personal és remunerat amb el citat complement. Això ha posat en evidència que la quantitat destinada pel programa especial de productivitat, quan s'aplica al treball en festiu, és inferior a la que es percebria pel treball habitual. Amb la finalitat de mitigar aqueixa deficiència, s'estableixen tres quanties diferents, en funció de quan es realitze la jornada addicional: una per a dia laborable (24,13 euros/hora per a metge/a SAMU i 16,20 per a infermer/a SAMU), una altra per a dissabte, diumenge i festiu, incrementada respecte a l'anterior en 2 euros per hora, i una altra per a festius especials el preu dels quals per hora seria el doble de la de laborable.  
L'estimació del cost s'ha realitzat tenint en consideració les hores d'aquest programa especial realitzades durant l'any 2019 en dissabte, diumenge, festiu o festiu especial.  
Col·lectiu de destí: personal de les categories metge/essa SAMU i infermer/a SAMU.  
- Cost: 91.218,65 euros/any.  
Els preus de cada hora quedarien com segueix:  
  
4. Reclassificació de llocs de funcionaris del subgrup A1  
Els llocs de naturalesa funcionarial gestionats per la Conselleria de Sanitat Universal i Salut Pública, arrosseguen de manera crònica una classificació inferior, tant si es compara amb llocs semblants de l'Administració del Consell, com amb llocs de personal estatutari equivalent. Aquests llocs pertanyen substancialment a l'estructura de salut pública, on fins al moment pot observar-se que un gran nombre de llocs de personal d'administració especial del subgrup A1 estan classificats amb el nivell 20 de complement de destí. Amb la present mesura aquests llocs es classifiquen en el nivell 22 i al mateix temps es realitza un ajust necessari en llocs de la mateixa estructura la diferència de la qual quedaria pràcticament eliminada si només es realitzara aquella acció.  
  
Es preveuen tres mesures de reclassificació de llocs de funcionaris de gestió sanitària:  
Es reclassifiquen els llocs de funcionaris de gestió sanitària del subgrup A1 que tenen assignat nivell de complement de destí 20, passant al nivell 22.  
Col·lectiu de destí: funcionaris de gestió sanitària del subgrup A1 amb nivell de complement de destí 20 (569 llocs)  
Cost: 782.117,02 euros/any.  
La suma del cost total de les tres mesures de reclassificació de llocs de funcionaris de gestió sanitària ascendeix a 946.900,79 euros/any.  
  
5. Increment del mòdul addicional (2 a l'any, juny i desembre) que perceben els nomenaments d'atenció continuada  
L'Acord de 27 de maig de 2005, del Consell, pel qual es concreten aspectes retributius aplicables als contractes d'atenció continuada o guàrdies, fixa un mòdul de 1.000 euros per al personal facultatiu i 600 euros per al personal d'infermeria amb contractes d'atenció continuada o guàrdies, que percebran sempre que hagen realitzat durant els sis mesos previs una mitjana mínima de 126 hores mensuals d'atenció continuada o guàrdies. Aqueixa quantia no s'ha actualitzat des de llavors, i queda molt lluny de l'equivalència d'una paga extraordinària. Amb la finalitat d'anar cobrint aqueixa diferència, en aquest moment s'incrementa en un 50 % el citat mòdul, de manera que passarà a 1.500 euros per al personal facultatiu i 900 euros per al personal d'infermeria, amb un cost d'1.392.684 euros/any.  
La mesura consisteix, doncs, a establir que, complint els citats requisits, es percebran dos mòduls a l'any per import cadascun d'ells de 1.500 euros per al personal facultatiu i 900 euros per al personal d'infermeria amb nomenaments d'atenció continuada.  
El nombre de nomenaments actualment vigents d'aquesta modalitat són 890 de personal facultatiu i 316 de personal d'infermeria.  
  
  
6. Remunerar la dispersió geogràfica en guàrdies d'atenció primària.  
El preu de l'hora de guàrdia en atenció primària, tant siga realitzada per personal de l'equip com per personal amb nomenament d'atenció continuada, és el mateix siga com siga l'índex de dispersió geogràfica de la zona bàsica corresponent. Amb la finalitat de compensar la necessitat de desplaçament quan s'ha de cobrir la urgència a domicili, s'estableix una quantia per hora de guàrdia, tenint en consideració l'índex de dispersió geogràfica.  
0,15 euros/hora en zones bàsiques de salut amb índex G1  
0,30 euros/hora en zones bàsiques de salut amb índex G2  
0,45 euros/hora en zones bàsiques de salut amb índex G3  
0,60 euros/hora en zones bàsiques de salut amb índex G4  
El cost d'aquesta mesura, tenint en consideració el nombre d'hores de guàrdia d'atenció continuada prestades en atenció primària i l'índex de dispersió geogràfica de la zona bàsica on es presten, és el següent:  
  
  
Índex dispersió geogràfica Euros/hora  
Increment hora guàrdia   
G1 0,15   
G2 0,30 Cost increment 1.088.763,35  
G3 0,45 Cost SS   217.752,67  
G4 0,60 Total   1.306.516,01  
   
 Nombre d'hores de guàrdia 2.992.128,65   
  
  
Col·lectiu de destí: metges/esses i infermers/es d'Atenció Primària, tant de l'equip com d'atenció continuada.  
  
7. Creació de places d'administració general sanitària en la Direcció General de Recursos Humans de la Conselleria de Sanitat Universal i Salut Pública  
S'acorda aplicar el romanent després de les mesures anteriors i fins a completar la quantitat disponible a la creació de places d'administració general sanitària en la Direcció General de Recursos Humans de la Conselleria de Sanitat Universal i Salut Pública.  
Quantia: 283.798,78 euros anuals.  
  
Quadre resum:  
  
[Segueix la signatura del secretari de la Mesa Sectorial de Sanitat]  
  
València, 14 de maig de 2021  
  
La consellera secretària,  
MÓNICA OLTRA JARQUE